**«Па́сош»** — расійскі рок-гурт з Масквы.

Удзельнікі групы
----------------

Заснавальнік і фронтмен групы — Петар Марціч, этнічны серб, у дзевяць гадоў з сям’ёй пераехаў у Расію, потым атрымаў вышэйшую адукацыю ў Англіі, пасля зноў вярнуўся ў Расію.

У межах праекта «Скачы кіска» Петар запісваў трэкі, якія ў 2014 годзе мелі папулярнасць сярод моладзі і часта выкладваліся ў публічных суполках сацыяльнай сеткі «УКантакце». Трэкі «Коцікі-наркотыкі», «Які ж я гарачы» і «Раян Гослінг» пайшлі ў народ і зрабілі Петара інтэрнэт-знакамітасцю.

Іншыя ўдзельнікі гурта — Кірыл Гародні і Рыгор Драч. Кірыл ведаў Петара з пятага класа, яны разам працавалі цягам некалькіх гадоў да стварэння гурта «Пасош». Кірыл выступаў як дыджэй у праекце «Скачы кіска», але ў «Пасош» ён грае на гітары. Рыгор Драч скончыў музычную школу па класе фартэпіяна, а ў «Пасош» грае на ўдарных. Сам Петар у «Пасош» грае на бас-гітары і спявае.

Гісторыя
--------

Петар Марціч спачатку болей цікавіўся электроннай музыкай, хаўсам. У 2014 годзе пад уплывам жывой музыкі, гітарнай музыкі, новай хвалі, гаражнага рока і гранжа ён вырашыў стварыць другі гурт пад назвай «Пасош» (у перакладзе з сербскай — пашпарт). На час стварэння стылістыка гурта яшчэ не была вызначана — гэта мог быць і панк, і сёрф, і іншы жанр.

Дэбютны альбом «Пасош» «Нам ніколі не будзе сумна» выйшаў у 2015 годзе. Альбом гучаў як чысты DIY, гук быў сырым і гаражным, інструменты гучалі брудна, як і вакал. Але, з улікам стылістыкі і традыцый, гук быў зроблены такім наўмысна. Альбом адпавядаў усім канонам жанру «панк-рок» і быў блізкі да андеграўнду старой эма-школы, да якой адносяць Sunny Day Real Estate і Texas Is The Reason. Усе тэксты напісаны па-руску (апроч песні «дрэйк», дзе першы куплет англійскі) і агулам адлюстроўвае атмасферу жыцця сучасных тусоўшчыкаў-студэнтаў.

У адрозненні ад простага і наіўнага першага альбома, другі альбом «21», які выйшаў у сакавіку 2016 года, быў больш дарослым. Ён запісваўся каля паўгода, прыкладна столькі ж як першы. Але калі над «Нам ніколі не будзе сумна» музыканты працавалі так доўга, бо не займаліся падобным раней, то праца над «21» ускладніўся тым, што гурт ужо займаўся канцэртнай дзейнасцю. У пачатку 2016 года «Пасош» правялі некалькі невялікіх канцэртных тураў, а восенню — большы тур на 20 гарадах. Апроч гэтага, гурт актыўна выступаў на фестывалях — «Боль», «Motherland» і інш.

У 2016 годзе гурт намінаваны ў катэгорыі «рок-артыст года» на прэмію Jagermeister Indie Awards 2016, але прайграў Glintshake.

14 верасня 2017 года гурт выпусціў трэці студыйны альбом «Кожны раз самы важны раз», а ў пачатку 2019 года — чацвёрты «Бестэрміновы адпачынак».

23 сакавіка 2021 года гурт спыніў дзейнасць пасля абвінавачванняў у гвалце салісту Петару Марцічу.

Дыскаграфія
-----------

### Студыйныя альбомы

* 2015 — «Нам ніколі не будзе сумна»
* 2016 — «21»
* 2017 — «Кожны раз самы важны раз»
* 2019 — «Бестэрміновы адпачынак»

### Зборнікі

* 2017 — «Усё будзе нармальна»

### Синглы

* 2015 — «дрэйк/стардог»
* 2017 — «Вечарына (Remix)», супольна з ЛСП
* 2018 — «Память (Remix)», супольна з макулатура
* 2018 — «Напэўна хопіць (Remix)» супольна з RSAC
* 2018 — «Лепшы горад зямлі»

Узнагароды і намінацыі
----------------------

| Год | Намінаваны за | Узнагарода | Вынік |
| --- | --- | --- | --- |
| 2016 | Пасош | Залатая Гаргулля 'Рок-група' | Перамога |
| Jagermeister Indie Awards 'Рок-артыст года' | Намінацыя |
| 2017 | Jagermeister Music Awards 'Гурт года' | Намінацыя |
| Jagermeister Music Awards 'Рок-артыст года' | Намінацыя |

Зноскі
------

1. 1 2  Группа «Пасош» приостановила деятельность после обвинений солиста в насилии (руск.).  Lenta.ru (23 сакавіка 2021). Праверана 23 сакавіка 2021.
2. 1 2  «Пасош» «Eсли ты не под чем-то и не слэмишься, то ты какой-то лох» – Афиша Daily **(нявызн.)**.  daily.afisha.ru. Праверана 2017-3-25.
3. 1 2 3  Рецензия на «пасош» — «Нам Никогда Не Будет Скучно» (2015) **(нявызн.)**.  modernrock.ru. Праверана 2017-3-25.
4. 1 2 3  Пасош: панк-рок с песнями о том, легко ли быть молодым **(нявызн.)**.  the-flow.ru. Праверана 2017-3-25.
5. 1 2  Next One: Скандально известный проект «прыгай киска» **(нявызн.)**.  rap.ru. Праверана 2017-3-25.
6. ↑  Кто победил на Jagermeister Indie Awards 2016 **(нявызн.)**.  the-flow.ru (28 лістапада 2016). — Грибы, Oxxxymiron, Bumble Beezy и не только. Праверана 2017-3-29.
7. ↑  Пасош "Каждый раз самый важный раз" **(нявызн.)**.  the-flow.ru. Праверана 2017-12-6.

Спасылкі
--------

* «Пасош» — самы яркі малады рок-гурт у Расіі. Чым цікавая іх музыка? // Meduza.io. 14 верасня 2017.

|  |  |
| --- | --- |
| ⚙️   У сацыяльных сетках | VK · Facebook |
| Фота, відэа і аўдыё | Bandcamp · Deezer · Instagram · Last.fm · Spotify · Яндэкс Музыка · YouTube |
| Тэматычныя сайты | Discogs · MusicBrainz · Rate Your Music |
| Нарматыўны кантроль | ISNI: 0000 0004 6889 2025 |